**Vprašanja in odgovori k javnemu razpisu 2025**

**JAVNI RAZPIS ZA IZVAJANJE PROGRAMOV IZDAJE IN IZPOSOJE MEDICINSKIH PRIPOMOČKOV**

**(Sklep Upravnega odbora ZZZS št. 0072-7/2025-DI/1 z dne 30. 1. 2025)**

1. **Vprašanje, z dne 10.2.2025**

V katero vrsto dobavitelja se uvrščajo proizvajalci MP za posameznega uporabnika (proteze in ortoze)? Katere podatke ponudnika je potrebno navesti v polje »Ponudnik« na Obrazcih 2, 3 in 4? Katere podatke je na Obrazcih 5 in 9 potrebno navesti v polje »Polna firma družbe«?

**Odgovor, z dne 11.2.2025**

Proizvajalci protez in ortoz se uvrščajo med specializirane prodajalne. V polje *»Ponudnik«* se navede ime podjetja. V polje *»Polna firma družbe«* se navede polno ime kot je v AJPES.

1. **Vprašanje, z dne 12.2.2025**

Medicinske pripomočke bomo izdajali na istem naslovu, kot je pri AJPES vpisan poslovni naslov. Na Obrazec 2 bomo vpisali samo eno izdajno mesto, ki je enako kot sedež podjetja. Ali je potreben tudi vpis poslovne enote na AJPES, kljub temu, da je naslov izdajnega mesta enak naslovu sedeža podjetja?

**Odgovor, z dne 12.2.2025**

V primeru, da imata izdajno mesto in sedež podjetja enak naslov, ni potreben dodaten vpis v AJPES.

1. **Vprašanje, z dne 12.2.2025**

Kje najdemo šifrant proizvajalcev medicinskih pripomočkov?

**Odgovor, z dne 12.2.2025**

Šifrant proizvajalcev medicinskih pripomočkov je dostopen na spletnem naslovu [Podrobnosti - Zavod za zdravstveno zavarovanje Slovenije](https://www.zzzs.si/zzzs-api/e-gradiva/podrobnosti/?detail=08365D5741AC0693C1257D8F004AB2BB&cHash=bde1487ae08b14a92458bd84c5e79688).

1. **Vprašanje, z dne 13.2.2025**

Ali se moramo tisti, ki smo že pogodbeni dobavitelji ZZZS, ponovno prijaviti na razpis?

**Odgovor, z dne 13.2.2025**

Ne, na tem razpisu lahko sodelujejo le ponudniki, ki še niso pogodbeni partnerji ZZZS za dejavnost, ki je predmet tega javnega razpisa.

1. **Vprašanje, z dne 14.2.2025**

Zanima nas ali moramo pred prijavo na javni razpis pridobiti ZZZS številko dobavitelja za naše podjetje in za proizvajalca medicinskega pripomočka?

**Odgovor, z dne 17.2.2025**

ZZZS številko dobavitelja za vaše podjetje vam določi Zavod sam. Proizvajalci medicinskih pripomočkov ne potrebujejo ZZZS številke (razen v primeru medicinskih pripomočkov izdelanih za posameznega uporabnika, kjer je proizvajalec hkrati tudi dobavitelj), vendar pa morajo biti vpisani v šifrant proizvajalcev medicinskih pripomočkov.

1. **Vprašanje, z dne 19.2.2025**

Na Obrazcih 3, 4 in 5 je navedeno »Podpis zakonitega zastopnika ponudnika oziroma z njegove strani pooblaščene osebe« in »Ime in priimek pooblaščene osebe ponudnika«. Kaj izpolnimo v primeru, ko je ponudnik samostojni podjetnik (in nima zakonitega zastopnika oz. je sam svoj zastopnik)? Le ime in priimek pooblaščene osebe ponudnika (torej samostojnega podjetnika) ali oboje?

**Odgovor, z dne 19.2.2025**

V primeru, ko je ponudnik samostojni podjetnik, izpolnite oboje, torej čitljivo napisan ime in priimek in potem še podpis te iste osebe.

1. **Vprašanje, z dne 19.2.2025**

Dogovarjamo se za novo izdajno mesto, ki bi zamenjalo obstoječega. Ali lahko v ponudbo zapišemo obstoječe izdajno mesto in novo izdajno mesto vpišemo naknadno, po izteku roka za oddajo ponudbe in pred podpisom pogodbe z ZZZS (skladno z vpisom v AJPES)?

**Odgovor, z dne 19.2.2025**

V ponudbo zapišite obstoječe izdajno mesto, novo izdajno mesto pa boste dodali naknadno. Prosimo vas, da na Obrazec 2 – Podatki o izdajnih mestih ponudnika napišete, da ste v postopku menjave izdajnega mesta.

1. **Vprašanje, z dne 19.2.2025**

Ali mora ponudnik protez za zgornje in/ali spodnje ude posredovati podatke o rezervnih delih in v kakšni obliki oziroma tabeli?

**Odgovor, z dne 20.2.2025**

Ne, podatkov o posameznih rezervnih delih ni potrebno posredovati, izpolniti morate samo zavihek »Vzdrževanja in popravila« v tabeli za proteze zgornjih oz. spodnjih udov.

1. **Vprašanje, z dne 19.2.2025**

Ali je potrebno v datoteki s podatki o artiklih posamezen model artikla ločevati tudi glede na barvo in prijaviti vsako razpoložljivo barvo različico posebej?

**Odgovor, z dne 20.2.2025**

Ne, posameznega modela artikla ni potrebno ločevati glede na barvo in prijavljati vsako barvo posebej.